સૌથી મહત્વની બાબત છે કે નુવોસ્પોર્ટ માત્ર ક્વોન્ટોનો જ નવો અવતાર નથી. તેમાં અંદર અને બહારની તરફથી કેટલાય ફેરફાર થયા છે. કંપનીનું કહેવું છે કે નુવોસ્પોર્ટમાં ક્વોન્ટોની થોડી બોડી પેનલ અને પાર્ટસ લેવામાં આવ્યા છે. જ્યારે તેનું એન્જિન ચેસિસ સંપુર્ણ અલગ છે. એવામાં સવાલ પેદા થાય છે. જ્યારે મહિન્દ્રાની પાસે આ સેગમેન્ટમાં ટીયૂવી-300 મોડલ હતી તેમ છતા પણ નુવોસ્પોર્ટ લાવવાની શી જરૂર હતી ? જેનાં જવાબમાં કંપનીએ કહ્યું કે બંન્ને ગાડીઓ અલગ અલગ ગ્રાહકોને ધ્યાનમાં રાખીને તૈયાર કરવામાં આવી છે.